
Cornisch 


Dat artikel es geschreevn in't Noordelik West-Vlams. 


Cornisch (Kernewek of Kernowek ) is e Keltische toale uut 
Cornwall. De toale is e Zuudwestelyk Brythonische toale en 
doadeure nauwe verwant me't Bretoens en in mindere moate me 
't Welsh. De toale is in de 18e of de vroege 19e eeuwe 
uutgestorvn, moar in de 20e eeuwe were toet leevn gewekt. 

Geschiedenisse 


Roend 't joar 600 wierdn de toalgebiedn van 't Cornish en 't 
Welsh deur d' Angelsaksers van mekoar gescheid. D' eeste fase 
van d' oentwikkelienge van de toale noemt't Vroegcornisch. De 
periode van 900-1200 wordt Oudcornisch genoemd. 



Verschuuvienge van de Cornisch- 
lengelsche toalgrenze van 1300- 
1750 


Cornisch 

Kernewek, Kernowek 



Cornish: Main Language speakers. 
Census 2011 

Toalgebied Cornwall 

Sprekers ca. 3.500 (heriplevienge) 

Toalfamilie Indo-Europees 

■ Keltisch 

■ Brythonisch 

■ Cornisch 


Stoatus 


De Middelcornische periode deurde van 1200 toet oengeveer 
1600. Binst dien tyd verschoof de Cornische toalgrenze noa't 
westn en begost't Iengels't Cornisch te verdriengn. 't Toalgebied 
omvatte in de 17e eeuwe allene nog moa't meest westelyk deel 
van Cornwall. De fase van 't uutstervn van de toale wordt 
Loatcornisch genoemd. Kenmerknd vo 't Loatcornisch zyn 
Iengelsche invloedn in de zinsbouw en woordnschat. Traditioneel 
wordt John Davey, gestorvn in 1891, anzien lyk de latste spreker van't Cornisch. 


Officieel in Road van Europa: 

miderheydstoale 

Toalorganisoatie Cornisch Language 
Partnership 

Toalcodes 
ISO 639-1 kw 
ISO 639-2 cor 
ISO 639-3 cor 


By d' heriplevienge van 't Cornisch zyn der vele meniengsverschilln en ruuzjes tusschn verschillige 
groeperiengn. Sommigte revitalistn zyn van 't gedacht da 't Cornisch moe gebaseerd wordn ip op 't 
Loatcornisch woar da volgns under de toale ip e natuurlyke maniere noartoe is oentwikkeld. Andere 
bekritiseern da standpunt en ze stelln da't nie goed gieng me't Loatcornisch en da't doadeure grote invloedn 
oendergoan het vanuut't Iengels. Zynder baseem d' herleefde toale liever ip't Middelcornisch, in de tyd dat de 
toale nog bloeide. 











Anno 2011 wordt de toale deur enigte duuznde menschn gesprookn in redelyke moate en e deel menschn van 
oender de dertig is zelfs ipgekwikt met de toale. In d' 21ste eeuwe zyn oengeveer 300 menschn 
moedertoalsprekers van't Cornisch. Der bestoan radiozenders, gazettn en films gedeeltelyk in't Cornisch en 
der bestoat ook literateure in de toale. In 2002 het de Road van Europa't Cornisch erkend lyk officiele 
minderheydstoale. 



Plakette in't Cornisch en't lengels 


Welkomtekst in de stoasje van 
Penzance 


* ; ) Zie de Cornische uutgoave van Wikipedia. 

Ofbeeldiengn die ier by passn ku je vien in de categorie Cornish language van Wikimedia 
* Commons. 


Overgenomen van "https://vls.wikipedia.Org/w/index.php?title=Cornisch&oldid=302635" 


Boovnstoand blad es vo de latste ki veranderd om 18:25 ip 26 okt 2019. 

De tekst is beschikbaar onder de licentie Creative Commons Naamsvermelding-Gelijk delen. Er kunnen aanvullende 
voorwaarden van toepassing zijn. Zie de Gebruiksvoorwaarden voor meer informatie. 





















